Държавен вестник, бр. 101, 2013 г., стр. 25

БРОЙ  101	
Д Ъ Р Ж А В Е Н  В Е С Т Н И К 	
СТР.  25  
МИНИСТЕРСТВО 
НА ФИНАНСИТЕ
СПОГОДБА
между Република България и Конфедерация 
Швейцария за избягване на двойното данъчно 
облагане на доходите и имуществото
(Ратифицирана със закон, приет от 41-ото На-
родно събрание на 26 февруари 2013 г. – ДВ, 
бр. 23 от 2013 г. В сила от 18 октомври 2013 г.) 
Правителството на Република България и 
Швейцарският федерален съвет,
Желаейки да сключат Спогодба за избягване 
на двойното данъчно облагане на доходите 
и имуществото,
се договориха, както следва:
Член 1
Обхват по отношение на лицата
Тази Спогодба се прилага спрямо лица, 
които са местни лица на едната или на двете 
договарящи държави.
Член 2
Данъци, за които се прилага Спогодбата
1. Тази Спогодба се прилага за данъци върху 
дохода и имуществото, налагани от едната 
договаряща държава, нейни политически 
подразделения или органи на местна власт, 
независимо от начина, по който се събират.
2. За данъци върху дохода и имуществото 
се считат всички данъци, наложени върху об-
щия доход, върху съвкупното имущество или 
върху елементи от дохода или имуществото, 
включително данъците върху приходи от 
отчуждаването на движима или недвижима 
собственост, данъците върху общата сума на 
надниците или заплатите, изплатени от пред-
приятия, както и данъците върху увеличената 
стойност на имуществото.
3. Съществуващите данъци, за които се 
прилага Спогодбата, са по-специално: 
а) в България: 
	
(i)	 данъкът върху доходите на физиче-
ските лица;
	
(ii)	 корпоративният подоходен данък;
	
(iii)	патентният данък
(по-нататък наричани „български да-
нък“);
б) в Швейцария: федералните, кантоналните 
и общинските данъци:
	
(i)	 върху дохода (общия доход, придо-
бития доход, дохода от имущество, 
промишлени и търговски печалби, 
печалби от прехвърляне на имуще-
ство и други елементи на доход); и
	
(ii)	 върху имуществото (общото имуще-
ство, движимо и недвижимо иму-
щество, стопански активи, внесен 
капитал и резерви и други елементи 
на имущество)
(по-нататък наричани „швейцарски да-
нък“).
4. Спогодбата ще се прилага и за всички 
идентични или подобни по естеството си 
данъци, които са въведени след датата на 
подписване на Спогодбата като допълнение 
или вместо съществуващите данъци. Компе-
тентните органи на договарящите държави 
ще се уведомяват взаимно за съществени 
изменения, извършени в съответните им 
данъчни закони. 
5. Спогодбата няма да се прилага за данъ-
ците, удържани при източника върху печалби 
от лотария. 
Член 3
Общи определения
1. За целите на тази Спогодба, освен ако 
контекстът не изисква друго:
а) терминът  „България“ означава Република 
България, а когато се употребява в географски 
смисъл, означава територията и териториал-
ните води, върху които тя упражнява своя 
държавен суверенитет, както и континенталния 
шелф и изключителната икономическа зона, в 
които упражнява суверенни права и юрисдик-
ция в съответствие с международното право;
б) терминът „Швейцария“ означава тери-
торията на Конфедерация Швейцария, както 
е определена в нейните закони в съответствие 
с международното право; 
в) терминът „лице“ включва физическо лице, 
дружество или всяко друго сдружение от лица;
г) терминът „дружество“ означава всяко 
юридическо лице или всяка общност, която 
се третира като юридическо лице за целите 
на данъчното облагане;
д) термините „предприятие на едната дого-
варяща държава“ и „предприятие на другата 
договаряща държава“ означават съответно 
предприятие, ръководено от местно лице на 
едната договаряща държава, и предприятие, 
ръководено от местно лице на другата дого-
варяща държава;
е) терминът „международен транспорт“ 
означава всеки превоз с кораб, самолет 
или пътно превозно средство, извършван от 
предприятие на едната договаряща държава, 
освен когато корабът, самолетът или пътното 
превозно средство се експлоатират единствено 
между места, намиращи се в другата догова-
ряща държава;
ж) терминът „компетентен орган“ означава:
	
(i)	 в България, министърът на финан-
сите или негов упълномощен пред-
ставител;
МИНИСТЕРСТВА  
И ДРУГИ ВЕДОМСТВА